Document ID: 31988R3858

KOMISSION ASETUS (ETY) N:o 3858/88,
annettu 12 päivänä joulukuuta 1988,
vilja-alan yhteisvastuumaksun soveltamista koskevista yksityiskohtaisista säännöistä annetun asetuksen (ETY) N:o 1432/88 muuttamisesta ja tiettyjen säännösten antamisesta markkinointivuodeksi 1988/1989
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 2221/88(2), ja erityisesti sen 4 artiklan 5 kohdan ja 4 b artiklan 5 kohdan,
ottaa huomioon laskentayksikön arvosta ja yhteisessä maatalouspolitiikassa sovellettavista muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(3), sellaisena kuin se on viimeksi muutettuna asetuksella (ETY) N:o 1636/87(4), ja erityisesti sen 5 artiklan 3 kohdan,
sekä katsoo, että
tuottajien edun mukaisesti ja jäsenvaltioiden hallinnollisen työn yksinkertaistamiseksi on aiheellista säätää, että lopullista lisämaksua sovelletaan sen jälkeen, kun on todettu markkinointivuoden viljatuotanto, ja että tuottajille maksetaan viipymättä takaisin ne lisämaksut, joita on peritty liikaa; samoista syistä on aiheellista, että jäsenvaltiot voisivat säätää lisäksi, että taloudelliset toimijat maksavat suoraan takaisin lisäyhteisvastuumaksut, joita on peritty liikaa; jos jäsenvaltiot käyttävät tätä mahdollisuutta, kyseisiä määriä ei saa maksaa heille; tämän vuoksi on aiheellista, että taloudelliset toimijat maksavat ensimmäisen maksuerän sen jälkeen, kun kyseisenä markkinointivuonna tosiasiallisesti sovellettava lisäyhteisvastuumaksu on vahvistettu,
niiden määräaikojen osalta, jotka koskevat yhteisvastuumaksujen maksamista jäsenvaltioille, on syytä muuttaa komission asetusta (ETY) N:o 1432/88(5), sellaisena kuin se on viimeksi muutettuna asetuksella (ETY) N:o 2869/88(6), samojen määräaikojen säätämiseksi koko yhteisölle ja sen varmistamiseksi, että kaikki maksut täsmäävät saman markkinointivuoden aikana perittyjen määrien kanssa,
on lisäksi tarpeen säätää meneillään olevaan markkinointivuoteen sovellettavia toimenpiteitä, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1432/88 seuraavasti.
1) Korvataan 3 artikla seuraavasti:
"3 artikla
1 Asetuksen (ETY) N:o 2727/75 4 b artiklan 4 kohdassa tarkoitetun toteamisen jälkeen ja kyseisen asetuksen 26 artiklassa säädettyä menettelyä noudattaen vahvistetaan maksetun lisäyhteisvastuumaksun ja tämän toteamisen seurauksena olevan maksun välinen erotus sekä tästä vahvistamisesta alkaen maksettava lisäyhteisvastuumaksu.
2 Jäsenvaltioiden nimeämien toimivaltaisten elinten on maksettava tätä varten säädettyjen kansallisten säännösten mukaisesti tuottajille takaisin 1 kohdassa säädetty erotus, kun esitetään todisteet ennakolta arvioidun lisämaksun maksamisesta. Takaisinmaksu suoritetaan viimeistään 1 kohdassa tarkoitettua vahvistamista seuraavan kesäkuun lopussa.
Jäsenvaltiot voivat ennen markkinointivuoden alkua kuitenkin säätää, että takaisinmaksun suorittavat suoraan ne taloudelliset toimijat, jotka ovat perineet ennen 1 kohdassa tarkoitettua vahvistamista sovellettavan lisäyhteisvastuumaksun. Takaisinmaksu on suoritettava yhden kuukauden kuluessa vahvistamisesta.
Tällöin:
- taloudellisten toimijoiden on pidettävä ensimmäisessä alakohdassa tarkoitettujen toimielinten käytettävissä luetteloa henkilöistä, joille takaisinmaksu on suoritettu,
- jäsenvaltioiden on toteutettava tarvittavat toimenpiteet sen varmistamiseksi, että tuottajat saavat joka tapauksessa ensimmäisessä alakohdassa tarkoitetun takaisinmaksun samassa alakohdassa säädetyssä määräajassa.
3 Jos jäsenvaltiot suorittavat takaisinmaksut, ne voivat vahvistaa tonnia ja/tai tuottajaa kohti vähimmäismäärän, jota pienempiä takaisinmaksuja ei suoriteta. Nämä määrät eivät voi olla suurempia kuin 0,5 ECUa tonnilta tai 25 ECUa tuottajaa kohti.
4 Edellä 2 kohdassa tarkoitetut takaisinmaksut suoritetaan sen maatalouden muuntokurssin perusteella, joka on voimassa silloin, kun lisäyhteisvastuumaksu peritään."
2) Korvataan 4 artiklan 1 kohdan toinen alakohta seuraavasti:
"Asetuksen (ETY) N:o 2727/75 4 artiklassa tarkoitettu yhteisvastuumaksu on maksettava kunkin jäsenvaltion tätä varten nimeämille viranomaisille 2 artiklan 1 kohdassa tarkoitettujen toimien osalta seuraavan aikataulun mukaisesti:
- viimeistään 31 päivänä lokakuuta niiden maksujen osalta, jotka on peritty markkinointivuoden alusta 30 päivään syyskuuta välisenä aikana suoritetuista toimista,
- viimeistään 31 päivänä tammikuuta niiden maksujen osalta, jotka on peritty 1 päivästä lokakuuta 31 päivään joulukuuta välisenä aikana suoritetuista toimista,
- viimeistään 30 päivänä huhtikuuta niiden maksujen osalta, jotka on peritty 1 päivästä tammikuuta 31 päivään maaliskuuta välisenä aikana suoritetuista toimista,
- viimeistään 31 päivänä heinäkuuta niiden maksujen osalta, jotka on peritty muista edeltävän markkinointivuoden aikana toteutetuista toimista.
Asetuksen (ETY) N:o 2727/75 4 b artiklassa tarkoitettu lisäyhteisvastuumaksu on maksettava edeltävässä alakohdassa säädettyjen määräaikojen kuluessa. Niissä jäsenvaltioissa, jotka käyttävät 3 artiklan 2 kohdan toisessa alakohdassa säädettyä mahdollisuutta, ensimmäinen maksuerä on maksettava kuitenkin viimeistään 15 päivänä sen jälkeen, kun 3 artiklan 1 kohdassa tarkoitettu toimenpide on julkaistu Euroopan yhteisöjen virallisessa lehdessä."
2 artikla
Seuraavia asetuksen (ETY) N:o 1432/88 säännöksiä sovelletaan markkinointivuonna 1988/1989:
1) Jäsenvaltiot voivat päättää, että ne käyttävät asetuksen (ETY) N:o 1432/88 3 artiklan 2 kohdan toisessa alakohdassa säädettyä mahdollisuutta kahdeksan päivän kuluessa kyseisen artiklan 1 kohdassa tarkoitetun toimenpiteen julkaisemisesta. Niiden on suoritettava kuitenkin takaisinmaksu kyseisen artiklan 2 kohdan ensimmäisen alakohdan mukaisesti, jos lisäyhteisvastuumaksut on maksettu niille.
2) Ne yhteisvastuumaksut, jotka peritään 1 päivästä syyskuuta 31 päivään joulukuuta 1988 välisenä aikana toteutetuista toimista, on maksettava viimeistään 31 päivänä tammikuuta 1989, sanotun kuitenkaan rajoittamatta asetuksen (ETY) N:o 1432/88 säännösten soveltamista.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1988.

Labels: 2
17
6